அறிவியல் உணர்வும் இக்காலத்தில் வெளிப்பட்டது. இடைக்காலத்தில் அறிவியல் மூடநம்பிக்கைகளுக்கு எதிராக பேரியக்கத்தை நடத்தியது. இயற்கை நிகழ்வுகளை கூர்ந்து நோக்கும் பண்பை மறுமலர்ச்சி ஏற்படுத்தியது. இத்தகைய கல்வியுணர்வு அறிவியல் வளர்ச்சிக்கு அடிப்படையாக அமைந்தது. பிரான்சிஸ் பேகன் ( 1561 1626 ) நவீன அறிவியலின் தந்தை எனக் கருதப்படுகிறார். உய்த்துணரும் முறையை சாடிய பேகன் அறிவியல் ஆய்வுக்கு தொகுப்பு வழிமுறையே சரியானது என்று வாதிட்டார். டெக்கார்த்தே ( 1596– 1650 ) எதனையும் சோதித்து அறிய வேண்டியதன் தேவையை வலியுறுத்தினார்.